पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र के अमरपुरा ग्राम पंचायत में स्थित घोड़ातों का बाड़िया में मंगलवार रात बाबा रामदेव मंदिर का चैनल गेट तोड़ने के बाद भालू ने मंदिर में रखा प्रसाद नारियल खा लिया। सुबह जब पुजारी ने देखा तो इस बात का खुलासा हो पाया। भालू के लगातार गांव में विचरण करने से ग्रामीणों में दहशत बनी हुई है।
पूर्व सरपंच गोपालसिंह चौहान सहित ग्रामीणों ने बताया की भालू ने मंदिर का चैनल गेट तोड़ पूजा के लिए रखा घी,नारियल व प्रसाद को भी खा लिया। पिछले तीन-चार दिनों से लगातार मौजूदगी से ग्रामीणों में दहशत व्याप्त है। वहीं ग्रामीण दिन से चारागाह में नहीं जा रहे हैं। चौहान ने क्षेत्रीय वन अधिकारी से पिंजरा लगाने की मांग की। क्षेत्रीय वनपाल आनंदसिंह बारहट ने ग्रामीणों से सावधान रहने की सलाह दी। वन विभाग की पूरी टीम देर रात्रि सही मौके पर निगरानी बनाए हुए हैं। शीघ्र ही पिंजरा रखवा दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn